



II. TRIOLA Gyereknapi Zenei- és Rajzverseny

A TRIOLA Alapfokú Művészeti Iskola folytatja a tavalyi, nagy sikerű versenyét!

# Hagyományt szeretnénk teremteni azzal, hogy házi zeneszerzőnk, Dr. Klebniczki György folyamatosan bővülő alkotásai köré szervezzük a verseny kiírást!

Nevezni lehet zeneművészeti és/vagy képzőművészeti ágban! Lehet nevezni mindkettőre, de külön-külön is. :)

# Zeneművészeti ág: hegedű, cselló, furulya, fuvola, oboa, fagott, trombita, harsona, zongora

# Képzőművészeti ág: akvarell, zsírkréta, pasztell, filctoll, tempera, olajpasztell

# Korcsoportok:

1. korcsoport: 2017.09.01. után születettek
2. korcsoport: 2015. 09. 01-2017. 08. 31. között születettek
3. korcsoport: 2013. 09. 01-2015. 08. 31. között születettek
4. korcsoport: 2011. 09. 01-2013. 08. 31. között születettek
5. korcsoport: 2009. 09. 01-2011. 08. 31. között születettek
6. korcsoport: középiskolások 9.osztálytól.

A versennyel kapcsolatos fontos információk:

**Nevezési díj: 2.000 Ft,** amelyet a helyszínen kérünk készpénzben kiegyenlíteni!

**Helyszín:** Heller Ödön Művelődési Ház 6753 Szeged, Budai Nagy Antal u. 20-22. **Regisztráció**: 2024. 05.31. (péntek), 2024.06.01. (szombat) 8.30-9.15 között.

Ellátás:

* + Frissítőt (víz, aprósütemény) biztosítunk a résztvevőknek.
  + Ebéd: rántott húsos szendvics igény szerint. **Ára: 1000 Ft**, amelyet a helyszínen, a regisztrációnál kérjük készpénzben kiegyenlíteni, átutalásra nincs lehetőség.

A zsűri minden korcsoportban minden versenyzőt arany, ezüst, bronz minősítéssel jutalmaz! A legjobbak tárgyi díjban részesülnek! A felkészítő tanárok oklevelet kapnak! A jelentkezők versenynapja, időbeosztása 2024. május 20-án kerül fel a triolaalapitvany.hu honlapjára. Eredményhirdetés szombat délután lesz, az eredmények felkerülnek a triolaalapitvany.hu-ra is!

A Verseny zenei része:

A verseny zenei részét az alábbi kötetek adják:

* + Tóparti mesék - hegedűre és zongorára,
  + Hegyi képek - hegedűre és zongorára,
  + Délután a füvészkertben - fuvolára (furulya) és zongorára,
  + Tisza-parton - fuvolára (furulya) és zongorára,
  + Őszi kert - fuvolára (furulya) zongorára,
  + Virágoskert - fuvolára és zongorára,
  + Téli álom - fuvolára és zongorára,
  + Miniatűrök - fagottra vagy csellóra és zongorára,
  + Hegedű-concertino - „Repülés” - hegedűre és zongorára,
  + Gyermekdalfüzér - hegedűre és zongorára,
  + Bábmesék - fagottra vagy csellóra és zongorára,
  + Tűnődések egy nyári délutánon hegedűre és zongorára,
  + Hóvirágok zongorára.

A játékidő: -1.-2. korcsoport esetében maximum 5 perc

-3.-6. korcsoport esetében maximum 7 perc

A kották a szerzőtől térítés ellenében rendelhetők, postai úton hozzáférhetők:

[klebniczkigyorgy@yahoo.com](mailto:klebniczkigyorgy@yahoo.com) e-mail-címen kell jelezni az igényt.

A zongorakíséretet – igény szerint – a szerző saját maga biztosítja!

A **jelentkezési lapokat** a [www.triolaalapitvany.hu](http://www.triolaalapitvany.hu/) **honlapról** lehet letölteni.

**Beküldési határidő: 2024. május 15., melyet a** [**czegledi.ibolya@gmail.com-ra**](mailto:czegledi.ibolya@gmail.com-ra) **kérjük visszaküldeni a GDPR nyilatkozattal együtt! Egyéni kéréseket is a fenti e-mail címre kérjük jelezni!**

**A Verseny képzőművészeti része:**

Az alábbi linken érhető el a zenemű, amelyről, vagy egy részéről a képzőművészeti alkotás készülhet:

<https://www.youtube.com/watch?v=ec3J3g8UiKg>

Minden versenyző összesen 1 db alkotást küldhet be A/4-es méretben (javasolt technikák: akvarell, zsírkréta, pasztell, filctoll, tempera, olajpasztell).

**A képzőművészeti alkotásokat** a TRIOLA Alapfokú Művészeti Iskola 6753 Szeged, Budai Nagy A. u.20-22-re kérjük **postázni** vagy személyesen eljuttatni! A *jelentkezési lapokat* és a *GDPR nyilatkozatokat* **elektronikus formában** a [czegledi.ibolya@gmail.com](mailto:czegledi.ibolya@gmail.com) címre kérjük visszaküldeni! **Nevezési díj nincs!**

**Határidő: 2024. május 15**.

Kérjük, hogy az alkotás hátoldalán szíveskedjenek feltüntetni:

* + - az alkotó nevét,
    - születési dátumát,
    - az alkotó szüleinek elérhetőségét (telefon, e-mail cím).

Oklevelet minden jelentkező kap e-mailben, nyomtatható formátumban, a legjobbnak ítélt művek alkotói meghívást kapnak a díjátadásra, ahol tárgyi ajándékot és a kinyomtatott oklevelet kapják meg! A beküldött művek a TRIOLA Alapfokú Művészeti Iskola tulajdonai, visszapostázásra nincs lehetőség, az alkotások az eredményhirdetés napján, azaz 2024. 06.01-én, délután elvihetőek!

**Zenére fel! Szeretettel várunk minden érdeklődőt, bárhonnan is jelentkezik!**